b'\n_START_ARTICLE_\nGnoj Kopa\xc4\x8d\n_START_PARAGRAPH_\nGnoj Kopa\xc4\x8d (v izvirniku angle\xc5\xa1ko Mulch Diggums) je izmi\xc5\xa1ljen lik iz serije fantazijskih knjig o Artemisu Fowlu irskega pisatelja Eoina Colferja.\n_START_SECTION_\nPrvi del\n_START_PARAGRAPH_\nV tem delu LEP Gnoja uporabi za napad na Artemisa. \xc4\x8ceprav je Gnoj ujetnik, se lahko tam svobodno giba. Gnoj je moral skopati rov pod zemljo in vlomiti v Artemisov dvorec. Tam je z mo\xc4\x8dnim \xc5\xa1kratovskim prdcem podrl na tla Butlerja. Nato je pobegnil iz Fowlovega dvorca, ukradel nekaj zlata LEP in zbe\xc5\xbeal. General Koren je takrat popolnoma ponorel.\n_START_SECTION_\nDrugi del\n_START_PARAGRAPH_\nV drugem delu stotnica Marjeta Mali najde Gnoja. Ta si je v Ameriki uredil razko\xc5\xa1no stanovanje, za zabavo pa je zbiral oskarje. Skoraj je \xc5\xbee zbral celotno zbirko, a so ga med vlamljanjem skoraj dobili psi vro\xc4\x8dekrvne jamaj\xc5\xa1ke igralke Maggie V. Nato se po dogodiv\xc5\xa1\xc4\x8dinah na povr\xc5\xa1ju vrne v podzemlje in LEP pomaga vlomiti v trdnjavo Opal Koboi. Po uspe\xc5\xa1ni nalogi mu general Koren obljubi dva dni prednosti pri pobegu preden ga za\xc4\x8dne zasledovati.'